Primjer:

Revizor revidira preduzeće „X“. Revizor planira koji se revizijski postupci trebaju obaviti u okviru obaveza prema dobavlјačima u tekućoj godini. Radna dokumentacija prijašnjih godina ukazuje da je na 100 od 1.000 komitentovih dobavlјača proveden postupak konfirmacije. Revizor je metodom uzorka izabrao veće dobavlјače. Za utvrđivanje razloga nastanka relativno malih razlika između vraćenih konfirmacija salda i komitentovih računovodstvenih informacija komitentu i revizoru je trebao značajan broj sati. Na onim dobavlјačima koji nisu vratili konfirmacije salda primijenjeni su alternativni revizijski postupci.

 U nastavku su prikazani:

1. ciljevi revizije obaveza prema dobavlјačima koje revizor mora uzeti u obzir pri utvrđivanju budućih revizijskih postupaka.
2. slučajevi u kojima revizor treba primijeniti postupak konfirmacije obaveza prema dobavlјačima.
3. upotreba salda većih iznosa kao osnovice izbora obaveza prema dobavlјačima, sa svrhom konfirmacije salda.
4. **Postupci revizije obaveza prema dobavlјačima** trebaju se neposredno usmjeriti na odgovarajući obuhvat svih obaveza prema dobavlјačima i dokazivanje da su evidentirani iznosi realno i objektivno iskazani, jer je osnovna svrha revizije da otkrije moguće značajno podcijenjene stavke.

Najvažniji cilјevi kod ispitivanja obaveza prema dobavlјačima su:

1. utvrditi primjerenost interne kontrole nad obradom i plaćanjem faktura
2. dokazati da su iznosi iskazane u bilansu u skladu s evidencijama na računima
3. odrediti jesu li obaveze na datum bilansa usklađene
	* 1. **Revizor ne mora koristiti konfirmacijske postupke** kod revizije obaveza prema dobavlјačima. Za razliku od potraživanja od kupaca, obaveze prema dobavlјačima ne zahtijevaju procjenu. Revizor, osim u tri slučaja, mora neposredno dobiti konfirmacije potraživanja od kupaca jer je najvažniji revizijski test otkrivanje značajnih precjenjivanja i većinom komitent ima na raspolaganju samo interne dokumente kao što su izlazne fakture. Za obaveze prema dobavlјačima revizor može ispitati vanjske dokaze kao što su ulazne fakture i izvještaji dobavlјača koji potvrđuju saldo obaveza prema dobavlјačima. Iako nije nužno, konfirmacije salda obaveza prema dobavlјačima se često koriste. Revizor ih može koristiti ako:
4. Interne kontrole su slabe.
5. Preduzeće je u lošoj finansijskoj situaciji i plaćanje je neažurno
6. Stvarno stanje zaliha prelazi saldo zaliha u glavnoj knjizi i to u značajnim iznosima
7. Određeni dobavlјači ne šalјu izvještaje
8. Računi dobavlјača su osigurani založenom imovinom
9. Računi dobavlјača uklјučuju neuobičajene poslovne događaje
	* 1. **Tehnika odabira korištenjem salda s velikim iznosom** se većinom koristi kada je najvažniji revizijski cilј otkrivanje precijenjenih iznosa (npr. revizija potraživanja od kupaca). Računi čiji je saldo nula ili oni s relativno niskim saldima ne bi bili izabrani prilikom korištenja ovakvog pristupa. Pri reviziji obaveza prema dobavlјačima revizor posvećuje najveću pažnju mogućnosti neevidentiranih obaveza ili podcijenjenih evidentiranih obaveza. Odabir računa s relativno niskim ili nultim saldima za konfirmacije je učinkovitiji put testiranja, jer se podcijenjeni iznosi mogu lakše otkriti prilikom ispitivanja takvih računa.

**Prilikom odabira dobavlјača kojima će se slati zahtjevi za konfirmacijom mogu se slijediti ovi postupci**:

1. analiziranje populacije obaveza prema dobavlјačima i njeno stratificiranje iz računa s visokim saldima u račune s niskim i nultim saldima
2. korištenje tehnike uzorka koja izabire stavke na temelјu drugog kriterija (npr. odabir na temelјu konačnih brojeva, odabir svake n-te stavke na temelјu unaprijed utvrđenog intervala)
3. izrada statističkog plana uzorka koja će staviti više naglaska na odabir računa s nultim saldom ili relativno niskim saldima naročito kada je komitent imao značajne transakcije s takvim dobavlјačima tokom godine
4. biranje prošlogodišnjih dobavlјača s kojima komitent više ne surađuje
5. biranje novih dobavlјača
6. biranje dobavlјača koji ne šalјu periodične izvještaje
7. biranje računa koji pokazuju neuobičajene poslovne događaje tokom godine
8. biranje računa osiguranih založenom imovinom